اینگیلترنین لستر شهرینده اؤنجه‌کی گون میدانا گلن پاتلامادا حیاتینی ایتیره‌نلرین ساییسی ۵ نفره چیخدی.
بریتانیا پلیسین‌دن گلیشمه‌لره دایر وئریلن آچیقلامادا، پاتلامانین باش وئردیگی بینادان بیر جسد داها چیخاردیلدیغی و اؤلو ساییسینین ۵ نفره یوکسلدیگی قید ائدیلدی.
آچیقلامادا، بیرینین وضعیتی آغیر اولماقلا ۵ نفرین خسته‌خانادا معالیجه‌سینه داوام ائدیلدیگی بیلدیریلدی.
آچیقلامادا آیریجا، پاتلامانین سببینین معین اولونماسی اوچون اطفاعیه و پلیس مقاملارینین اورتاق سوروشدورما باشلاتدیغی بیلدیریلدی.
لستر شهر مرکزین‌ده‌کی هینکلی جاده‌سین‌ده اؤنجه‌کی آخشام بیر بینادا هله بیلینمه‌یه‌ن ندنله پاتلاما اولموشدو.
پلیس، حادثه‌نین ترورلا باغلانتی‌لی اولدوغونا دایر بیر اشاره اولمادیغینی آچیقلامیشدی. گیریش قاتین‌دا دوکانلارین یئر آلدیغی، ایکینجی و اوچونجو قاتلارین ایسه ائو اولاراق ایستیفاده ائدیلدیگی بینادا آختارما و قورتارما ایشلری داوام ائدیر.
